Ο **Ντόναλντ Τζον Τραμπ** (αγγλικά: *Donald John Trump,* Νέα Υόρκη, 14 Ιουνίου 1946), είναι Αμερικανός επιχειρηματίας και πολιτικός, που υπηρέτησε ως 45ος Πρόεδρος των Ηνωμένων Πολιτειών, από το 2017 έως το 2021 και βάσει πρόσφατων δημοσκοπήσεων για τις επικείμενες προεδρικές εκλογές του Νοεμβρίου αναμένεται από την πλειονότητα των πολιτών της υφηλίου ότι θα είναι ο 47ος προεδρος των ΗΠΑ. Είναι μέλος του Ρεπουμπλικανικού Κόμματος.

Πριν αναλάβει την προεδρία των ΗΠΑ, ήταν εκτελεστικός πρόεδρος και διευθύνων σύμβουλος της The Trump Organization. Επίσης, είναι εργολάβος, κτηματομεσίτης και πρώην τηλεπαρουσιαστής και τηλεπαραγωγός, ενώ έχει συγγράψει 20 βιβλία. Είναι το πλουσιότερο άτομο που υπηρέτησε ως Πρόεδρος των Ηνωμένων Πολιτειών στην ιστορία.

Εξελέγη στο αξίωμα του προέδρου των Ηνωμένων Πολιτειών, ύστερα από τις προεδρικές εκλογές του 2016 ως υποψήφιος του Ρεπουμπλικανικού Κόμματος, νικώντας την Δημοκρατική αντίπαλό του, Χίλαρι Κλίντον. Έγινε ο πρώτος πρόεδρος των ΗΠΑ που δεν είχε κάποια πολιτική ή στρατιωτική εμπειρία προηγουμένως. Στις προεδρικές εκλογές του 2020, ηττήθηκε από τον Δημοκρατικό αντίπαλό του και πρώην Αντιπρόεδρο Τζο Μπάιντεν.

Από τότε που έφυγε από την εξουσία, ο Τραμπ παρέμεινε ενεργά αναμεμειγμένος στο Ρεπουμπλικανικό Κόμμα. Τον Νοέμβριο του 2022, ανακοίνωσε την υποψηφιότητά του για το χρίσμα των Ρεπουμπλικάνων στις προεδρικές εκλογές του 2024. Το 2023, ο Τραμπ έγινε ο πρώτος πρώην Αμερικανός πρόεδρος εναντίον του οποίου ασκήθηκε ποινική δίωξη.

Βιογραφία
---------

Ο Ντόναλντ Τραμπ, γεννήθηκε τον Ιούνιο του 1946 στο Κουίνς της Νέας Υόρκης, όπου και μεγάλωσε. Φοίτησε στο γυμνάσιο και λύκειο της Στρατιωτικής Ακαδημίας της Νέας Υόρκης, όπου και αποφοίτησε το 1964. 

Σπούδασε οικονομικά στο Πανεπιστήμιο Φόρνταμ της Νέας Υόρκης, και στην Σχολή Ουάρτον του Πανεπιστημίου της Πενσυλβάνια, λαμβάνοντας πτυχίο (BS) το 1968.

Ανέλαβε την οικογενειακή του επιχείρηση το 1971 και τη μετονόμασε σε The Trump Organization, ενώ ανέπτυξε τις επιχειρηματικές του δραστηριότητες με ίδρυση καζίνο, ξενοδοχείων και γήπεδα γκολφ.

Στις 8 Νοεμβρίου 2016, κέρδισε τις Προεδρικές Εκλογές στις ΗΠΑ, αφού πρώτα κατάφερε να λάβει την υποψηφιότητα από το κόμμα των Ρεπουμπλικάνων ανάμεσα σε 16 υποψηφίους. Στην τελική φάση των εκλογών νίκησε την αντίπαλο του Χίλαρι Κλίντον του Δημοκρατικού Κόμματος. Πολιτικοί σχολιαστές έχουν περιγράψει τις θέσεις του ως λαϊκιστικές, προστατευτικές και εθνικιστικές. Τόσο η νίκη του, αλλά και η εφαρμογή μίας σειράς πολιτικών μετά την εκλογή του, οδήγησαν σε έντονες διαμαρτυρίες και διαδηλώσεις σε όλη τη χώρα. Επίσης, τον Ιανουάριο του 2017, με προεδρικό του διάταγμα εφαρμόστηκε απαγόρευση εισόδου στις ΗΠΑ σε μουσουλμάνους.

Από το 2017, ύστερα από την απόφαση απόλυσης του διευθυντή του FBI, Τζέιμς Kόμει, διερευνάται από τη δικαιοσύνη η πιθανή συνεργασία της προεκλογικής καμπάνιας του Τραμπ με τη Ρωσική κυβέρνηση, καθώς και αν αυτή σχετίζεται με παρέμβαση της ρωσικής πλευράς στις εκλογές του 2016.

Στις 7 Νοεμβρίου 2020, ανακοινώθηκε ότι έχασε τις προεδρικές εκλογές του 2020 και πρόεδρος των ΗΠΑ ανακηρύχθηκε ο αντίπαλός του Τζο Μπάιντεν, ο οποίος πιστοποιήθηκε από το Εκλεκτορικό Κολλέγιο στις 14 Δεκεμβρίου 2020 και από το Κογκρέσο στις 6 Ιανουαρίου 2021.

Το αποτέλεσμα αυτό, αμφισβητεί έντονα ο Ντόναλντ Τραμπ, ο οποίος προσέφυγε στη δικαιοσύνη για να ανακηρυχθεί νικητής των εκλογών, κάτι το οποίο απορρίφθηκε από τοπικά, πολιτειακά, ομοσπονδιακά δικαστήρια, καθώς και από το Ανώτατο Δικαστήριο των ΗΠΑ, τα οποία χαρακτήρισαν ψευδείς τους ισχυρισμούς του Τραμπ περί νοθευμένου αποτελέσματος.

Φέρεται σύμφωνα με ηχογραφημένη συνομιλία του που δημοσίευσε η Washington Post ότι προσπάθησε να αλλοιώσει το αποτέλεσμα των επαναληπτικών εκλογών στη Τζόρτζια προκειμένου να αποδείξει την αμφισβήτηση των εκλογικών αποτελεσμάτων του 2020. Το τηλεφώνημα ήταν μεταξύ του Τραμπ και του Ρεπουμπλικανού γενικού γραμματέα της πολιτείας της Τζόρτζια Μπραντ Ραφερνσπέργκερ. Ο Τραμπ αναφέρει μεταξύ άλλων: «Επομένως, κοίτα. Το μόνο που θέλω είναι αυτό. Θέλω απλά να βρω 11.780 ψήφους, που είναι μία περισσότεροι απ’ όσες έχουμε. Διότι, κερδίσαμε την πολιτεία». Ο γραμματέας απαντά μεταξύ άλλων πως απορρίπτει τους ισχυρισμούς του Τραμπ περί νοθείας και ότι βασίζεται σε θεωρίες συνωμοσίας, σχετικά με το τι αποτελεί μια δίκαιη και σωστή εκλογική διαδικασία.

Κατηγορείται για υποκίνηση βίας σχετικά με την εισβολή οπαδών του στο Καπιτώλιο στις 6 Ιανουαρίου του 2021, μετά από ομιλία του έξω από το Λευκό Οίκο, στην οποία προέτρεψε τους παρευρισκόμενους να κινηθούν μετά το τέλος της προς το Καπιτώλιο. Προηγουμένως, είχε εκ νέου αμφισβητήσει το αποτέλεσμα των Αμερικανικών Προεδρικών εκλογών του 2020. Οι κατηγορίες αυτές προέρχονται τόσο από Ρεπουμπλικανούς, όσο και από Δημοκρατικούς. Για τους παραπάνω λόγους, τόσο το Twitter όσο και το Facebook, καθώς και άλλα μέσα κοινωνικής δικτύωσης αποφάσισαν το μόνιμο "πάγωμα" των λογαριασμών του.

Προσωπική ζωή
-------------

Ο Ντόναλντ Τραμπ είναι ο τέταρτος από τα πέντε παιδιά του Φρέντερικ και της Μέρι Ανν Μακ Λεόντ-Τραμπ. Τα αδέρφια του είναι η Μαριάν, ο Φρέντερικ Τζ. η Ελίζαμπεθ και ο Ρόμπερτ Τραμπ. Ο μεγαλύτερος αδερφός του, ο Φρέντερικ Τζ. πέθανε το 1981 από αλκοολισμό, παρά τις προσπάθειες του Ντόναλντ να τον αποτρέψει. Ο ίδιος πάντως, όπως έχει δηλώσει, δεν πίνει. Ο μικρότερος αδερφός του απεβίωσε στις 15 Αυγούστου του 2020.

Η καταγωγή του Ντόναλντ είναι μισή Γερμανική και μισή Σκωτσέζικη. Ο πατέρας του γεννήθηκε στο Μπρονξ της Νέας Υόρκης, από Γερμανούς γονείς και ήταν μεσίτης. Η μητέρα του ήταν επίσης μετανάστρια από την περιοχή Τονγκ της Σκωτίας. Οι δυο τους παντρεύτηκαν το 1936 και μετακόμισαν στο Κουίνς για να κάνουν την οικογένεια τους.

Ο θείος του, Τζον Τζορτζ Τραμπ, ήταν καθηγητής στο Τεχνολογικό Ινστιτούτο Μασαχουσέτης από το 1936 έως και το 1973 και είχε βοηθήσει στην έρευνα των ακτίνων Χ, ενώ το 1943 ερευνήθηκε από το FBI για τα έγγραφα του Νίκολα Τέσλα. Ο παππούς του Ντόναλντ Τραμπ, Φρέντερικ Τραμπ, είχε γίνει γνωστός για την επιχειρηματικότητα του, ιδιαίτερα στην Ουάσινγκτον.

Η θρησκευτική συνείδηση των παλαιότερων προσώπων της οικογένειας Τραμπ ήταν Λουθηρανική, αλλά οι γονείς του είχαν ασπαστεί τον Πρεσβυτεριανισμό.

Σύμφωνα με τη ψυχολόγο Μαίρη Τραμπ, η οποία είναι η μόνη ανιψιά του Ντόναλντ Τραμπ, ο πρόεδρος των ΗΠΑ έχει ανατραφεί από τον αυστηρό πατέρα του, Φρεντ Τραμπ, με τέτοιο τρόπο, ώστε να πιστεύει πως η δημόσια εκδήλωση συναισθημάτων και η ενσυναίσθηση θα αποτελούσαν ένδειξη αδυναμίας. Ωστόσο, στέλεχος της προεκλογικής του καμπάνιας απέστειλε στην εφημερίδα "*The New York Times*", αποκόμματα εφημερίδων που αναφέρονταν σε ενέργειες που αποδεικνύουν το αντίθετο, βοηθώντας ασθενείς, επιβραβεύοντας γενναίες πράξεις ή ενισχύοντας χρηματικά ανθρώπους που αντιμετώπιζαν οικονομικά προβλήματα.

Ο Ντόναλντ Τραμπ είναι απόφοιτος της Στρατιωτικής Ακαδημίας στην Νέα Υόρκη. Εδώ στην ηλικία των 18.
Είναι απόφοιτος Οικονομικών από το Πανεπιστήμιο της Πενσυλβάνιας το 1968. Από το 1971 διευθύνει μαζί με τρία από τα πέντε παιδιά του, τον κληρονομημένο από τους γονείς του Οργανισμό Τραμπ, μια μεγάλη μεσιτική εταιρεία που έχει επεκταθεί σε παγκόσμιο επίπεδο. Από το 2004 έως και το 2015 ήταν ο τηλεπαρουσιαστής της δικής του εκπομπής, *The Apprentice,* ενώ το περιοδικό *Forbes* το 2016, τον κατέταξε στην 156η θέση στους 400 πλουσιότερους των ΗΠΑ και στην 324η θέση παγκοσμίως, με συνολική περιουσία στα 4,5 δις δολάρια.

### Οικογενειακή κατάσταση

Ο Τραμπ έχει παντρευτεί τρεις φορές. Ο πρώτος γάμος έγινε με την επιχειρηματία και πρώην μοντέλο Ιβάνα Ζελνίσκοβα το 1977, από τον οποίο απέκτησαν τρία παιδιά, την Ιβάνκα, τον Έρικ και τον Ντόναλντ Τζούνιορ. Το ζευγάρι χώρισε το 1992. Από το 1993 ήταν παντρεμένος με την Αμερικανίδα ηθοποιό Μάρλα Μαπλς και απέκτησαν μια κόρη, την Τίφανι Τραμπ, πριν χωρίσουν το 1999. Από το 2005 είναι παντρεμένος με το μοντέλο Μελάνια Τραμπ. Το 2006 απέκτησαν τον γιο τους, Μπάρρον Τραμπ.

### Εκπαίδευση

Ο Τραμπ παρακολουθούσε αρχικά τα μαθήματα στο κολέγιο *Κιου-Φόρεστ* μέχρι την ηλικία των 13, όπου εισήλθε στην Στρατιωτική Ακαδημία της Νέας Υόρκης, φτάνοντας μέχρι τον βαθμό του Λοχαγού. Έπειτα, συνέχισε τις σπουδές του στο Πανεπιστήμιο Φόρντχαμ για δυο έτη και κατόπιν μετακόμισε για να συνεχίσει στην Πενσυλβάνια το 1967. Ενώ είχε εκπαιδευτεί σε παράρτημα του Αμερικάνικου Στρατού, δεν συμμετείχε στον Πόλεμο του Βιετνάμ έπειτα από ιατρικές εξετάσεις επειδή κρίθηκε ακατάλληλος λόγω οστεοφύτων. Πολλοί έχουν αμφισβητήσει την περίπτωση αυτή, καθώς πιστεύουν πως πρόκειται για εσκεμμένη αποφυγή.

Ο ουρανοξύστης του Τραμπ, όπου και κατοικούσε πριν αναλάβει Πρόεδρος των ΗΠΑ.

Επαγγελματική καριέρα
---------------------

Η επαγγελματική του καριέρα ξεκίνησε το 1971, συνεργαζόμενος με τον πατέρα του στην οικογενειακή τους μεσιτική επιχείρηση. Μία από τις πιο σημαντικές τους δουλειές ήταν η ανακατασκευή των οικιακών συγκροτημάτων στην περιοχή Σγουίφτον, στο Οχάιο.

Αργότερα έγινε ο επικεφαλής της εταιρείας, μετονομάζοντάς την. Κατά το παρελθόν, μέσω της εταιρείας του, έχει κατηγορηθεί 1.400 φορές και έχει κινηθεί δικαστικά 1.900 φορές από εκείνη την εποχή μέχρι και σήμερα.

#### Η δραστηριότητά του στο Μανχάταν

Η πρώτη του δουλειά ως επικεφαλής ήταν το 1978, με την ανακατασκευή ενός ξενοδοχείου στο Μανχάταν και στοίχισε 70 εκατομμύρια δολάρια. Το ίδιο έτος ξεκίνησε να θεμελιώνει τον ουρανοξύστη Τραμπ, ο οποίος αποτελείται από 58 ορόφους και έχει ύψος 202 μέτρα. Η κατασκευή του ολοκληρώθηκε το 1983 και έγινε η έδρα του Οργανισμού του.

Επιπλέον, συμμετείχε στην ανανέωση ενός παγοδρομίου στο Σέντραλ Παρκ, που υπήρχε από το 1955. Η εξέλιξη του παγοδρομίου ήταν αρχικά προγραμματισμένη να ολοκληρωθεί μετά από 2,5 χρόνια και χρειάστηκε το ποσό των 2 εκατομμυρίων δολαρίων, αλλά τελικά δεν ολοκληρώθηκε τότε. Όταν ανέλαβε την δουλειά αυτή ο Ντόναλντ, την ολοκλήρωσε εντός τριών μηνών και στοίχισε μόνο 750.000 δολάρια.

Τέλος, άλλη μια από τις πιο σημαντικές του δουλειές ήταν η συμμετοχή του για την πλήρη ανακαίνιση ενός από τα πιο διάσημα ξενοδοχεία στο Μανχάταν, που κόστισε 400 εκατομμύρια. Υπεύθυνη για αυτήν τη δουλειά έγινε η πρώτη σύζυγος του, Ιβάνα Ζελνίσκοβα.

Το ιστορικό διαμέρισμα *Mar-a-Largo* είναι ένα από τα έργα που συνετέλεσε ο Τραμπ μέσω της επιχείρησης του.
#### Η δραστηριότητά του στην Φλόριντα

Ένα από τα έργα του είναι και η ανακαίνιση που έγινε το 1985, σε μια από τις ιστορικές τοποθεσίες της Φλόριντας, το *Mar-a-Largo* με συνολικό κόστος 8 εκατομμύρια δολάρια. Τέλος άλλη μια εργασία του, είχε να κάνει σε οικιακό συγκρότημα στο Παλμ Μπιτς.

Το κτίριο *Trump Plaza* είναι κατασκευασμένο ώστε να υποδεχτεί τον κόσμο ως καζίνο αλλά και ως ξενοδοχείο.
#### Η δραστηριότητά του στην Ατλάντικ Σίτι (Νιου Τζέρσει)

Το 1982 ξεκίνησε η θεμελίωση του κτιρίου με την αρχική ονομασία *Harah's*, με έξοδα της Holiday Inn και ολοκληρώθηκε το 1984. Τα αποτελέσματα όμως δεν ήταν τα αναμενόμενα και έτσι υπήρξε έντονη διαφωνία μεταξύ του Οργανισμού και της Holiday Inn. Επίσης, το επόμενο έτος μέσω της εταιρείας Hilton Corporation ολοκληρώθηκε και άνοιξε ακόμη ένα καζίνο με επιπρόσθετες ξενοδοχειακές εγκαταστάσεις που κόστισε 320 εκατομμύρια δολάρια. Αυτή η κατασκευή ονομάστηκε *Trump Castle*. Τη διαχείριση της επιχείρησης ανέλαβε η σύζυγός του, Ιβάνα.

To 1990 άνοιξε το *Trump Taj Mahal,* το οποίο ήταν το πιο ακριβό κτίριο για την κατασκευή του, με κόστος 1,1 δισεκατομμύρια δολάρια. Στο επόμενο διάστημα λόγω κακής διαχείρισης το ποσό των 675 εκατ. δολαρίων σε ομόλογα, οδήγησε την επιχείρηση σε πιθανή χρεωκοπία εντάσσοντάς την στις διατάξεις του άρθρου 11. Το 1991 παραχώρησε το 50% της ιδιοκτησίας του στους κατόχους ομολόγων σε αντάλλαγμα την μείωση του επιτοκίου και την αύξηση χρονικού περιθωρίου για την αποπληρωμή του χρέους. Επίσης, πούλησε την αεροπορική του εταιρεία *Trump Shuttle* και το ιδιωτικό του σκάφος *Trump Princess*.

To 1996, η επιχείρηση αγοράστηκε εκ νέου από τον ίδιο και την ενσωμάτωσε στην εταιρεία ξενοδοχειακών μονάδων και εγκαταστάσεων καζίνο *Trump Entertainment Resorts*. Το 2004 χρεοκόπησε αρχικά με ένα υπέρογκο ποσό των 1,8 δισεκατομμυρίων δολαρίων και το 2009 με επιπλέον ποσό 550 εκατομμυρίων. Ο Ντόναλντ Τραμπ από εκείνη την περίοδο είναι μέτοχος όλων των ακινήτων ίδιας κατηγορίας με ποσοστό μονάχα 10%.

Στα μέσα της δεκαετίας του 1990 είχε αναπτυχθεί ένας ανταγωνισμός μεταξύ μιας επιχείρησης του ίδιου με αυτήν της "Foxwoods Casino", η οποία ήταν υπό την υπευθυνότητα Ινδιάνων. Ο Τραμπ είχε δηλώσει πως για τον ίδιο οι κάτοχοι του καζίνου δεν είναι πραγματικοί Ινδιάνοι παραπέμποντας έτσι σε ρατσιστικά σχόλια όμως βοήθησε την φυλή των Πίκουοτ για την αναγνώρισή τους από το κράτος των Η.Π.Α.

Η συνολική επέκταση του ξενοδοχείου "Turnberry" είναι υπό την ιδιοκτησία του Ντόναλντ Τραμπ, με την εξαγορά του ακίνητου να κατέχεται από το 2014.
#### Η δραστηριότητά του στη Σκωτία

Η εταιρεία του Ντόναλντ Τραμπ κατέχει 18 γήπεδα γκολφ παγκοσμίως. Μέσω της Ομοσπονδιακής Επιτροπής Εκλογών τα ετήσια έσοδα που έλαβε το 2015 είχαν κυμανθεί στα 382 εκατομμύρια δολάρια.

Η δραστηριότητα του στο Άμπερντινσαϊρ της Σκωτίας, ξεκίνησε το 2006 αγοράζοντας γη και κατασκευάζοντας ένα γήπεδο γκολφ, όπου οι αντιδράσεις των τοπικών κατοίκων ήταν αρνητικές απέναντί του. Τον Δεκέμβριο του 2015 έκανε αίτηση για χρήση γης με την αιτιολογία κατασκευής αιολικού πάρκου, κάτι που απορρίφθηκε από πέντε Βρετανούς δικαστές. Το 2016 είχε δηλώσει πως θα έκανε προκήρυξη 6.000 θέσεων, αλλά τελικά προσλήφθηκαν μόνο 200 εργαζόμενοι.

Επιπλέον, είναι ο κάτοχος του κλασικού ακινήτου "Turnberry Hotel" από τον Απρίλιο του 2014.

### Λοιπές κατασκευές

Ο ουρανοξύστης *40 Wall Street* ή *The Trump Building*.
Ακολούθησαν πολλές κατασκευές και ανακαινίσεις κτιρίων και ουρανοξυστών που είναι γνωστές στις ΗΠΑ, όπως η αναπαλαίωση του νεοκλασικού ουρανοξύστη *40 Wall Street, το οποίο* έχει και ως δευτερεύουσα ονομασία το *The Trump Building*, το *Trump World Tower* ύψους 262 μέτρων που ξεκίνησε το 1999 και ολοκληρώθηκε το 2001, ξενοδοχειακούς ουρανοξύστες στο Σικάγο, την Χονολουλού, τον Παναμά, το Λας Βέγκας, το Ρίο ντε Τζανέιρο, και στις πόλεις του Καναδά: Τορόντο και Βανκούβερ.

Ονομασία
--------

Λόγω της συνεισφοράς του, κυρίως στην Αμερική, το όνομα *Trump* έχει γίνει αρκετά γνωστό και συνοδεύεται σε κάθε κατασκευή που είτε ολοκληρώνει ο ίδιος, είτε λόγω της δημοφιλίας του παγκοσμίως.

Ψυχαγωγία
---------

Ένα από τα αστέρια που είναι τοποθετημένα στη Λεωφόρο της Δόξας στο Χόλυγουντ, είναι και του Τραμπ.
#### Τηλεόραση

Η καριέρα του ως τηλεπαρουσιαστής ξεκίνησε το 2004, μέσω του τηλεοπτικού παιχνιδιού *The Apprentice* με τον νικητή να κερδίζει μια πρόσληψη σε μία από τις επιχειρήσεις του Ντόναλντ Τραμπ και να κατέχει μια υψηλή εργασιακή θέση. Σε κάθε επεισόδιο το κανάλι *NBC* πλήρωνε εξ αρχής 50.000 δολάρια τον ίδιο, ακολουθώντας την επόμενη σεζόν με μια πληρωμή του εκάστοτε επεισοδίου που έφτανε το ένα εκατομμύριο. Σύμφωνα με τον μάνατζερ του Ντόναλντ Τραμπ, τον Ιούλιο του 2015 η NBC Universal έδωσε 213.606.575 εκατομμύρια δολάρια για 14 σεζόν. Ο Τραμπ σταμάτησε να παρουσιάζει το παιχνίδι το 2015, λόγω της αδυναμίας του ίδιου καθώς είχε δηλώσει υποψήφιος για τις Προεδρικές εκλογές. Η 15η σεζόν ξεκίνησε εν τέλει στις 2 Ιανουαρίου 2017 με παρουσιάσεις διάσημων προσωπικοτήτων όπως της Τζέσικα Άλμπα και του Άρνολντ Σβαρτσενέγκερ. Η μοναδική εμφάνιση του ίδιου στην 15η σεζόν έγινε υπό τον τίτλο *Εδώ θα με αποκαλείς «Κυβερνήτη»*.

Λόγω της συνεισφοράς του στην τηλεόραση βραβεύτηκε με αστέρι στην Λεωφόρο του Λος Άντζελες, το 2007 στον τομέα της τηλεόρασης. Τον Οκτώβριο του 2016 υπέστη βανδαλισμό, αλλά έχει επισκευαστεί. Επίσης, έχει συμμετάσχει και σε 10 τηλεοπτικές σειρές.

#### Κινηματογράφος

Στον χώρο του κινηματογράφου πρωτοεμφανίστηκε το 1989 όπου και κέρδισε το πρώτο βραβείο με την ερμηνεία του χειρότερου δευτερεύοντος ρόλου. Επιπλέον, εμφανίστηκε στην ταινία *Μόνος στο Σπίτι 2: Χαμένος στη Νέα Υόρκη* το 1992, στην ταινία *Zoolander* το 2001 και τέλος στο *Wall Street 2* το 2010.

#### Μουσική

Γενικότερα, πολλοί καλλιτέχνες έχουν ως σημείο αναφοράς το επίθετο του Ντόναλντ Τραμπ σε είδη μουσικής όπως το ραπ, η ποπ και η ροκ. Αιτίες που φαίνονται από τους στίχους των τραγουδιών είναι η ποιότητα ζωής που έχει ο ίδιος, η προσπάθεια του να γίνει Πρόεδρος ενώ μετά την νίκη του αυτό αναπτύχθηκε σε επόμενα τραγούδια.

#### Επαγγελματική πάλη

Ο Ντόναλντ Τραμπ είναι οπαδός της επαγγελματικής πάλης WWE και φίλος του Βινς Μακμάν. Για πρώτη φορά υποδέχτηκε το κοινό της WrestleMania IV και V τα έτη 1988 - 1989 σε δικό τους ακίνητο, συνεχίζοντας ωστόσο τις εμφανίσεις του στην WrestleMania VII και WrestleMania XX.

Πρωταγωνιστικό ρόλο έπαιξε για πρώτη φορά στην WrestleMania 23, σε έναν από τους πιο σημαντικούς αγώνες της βραδιάς, που ονομάστηκε *Ο αγώνας των δισεκατομμυριούχων*. Ο Τραμπ δεν αγωνίστηκε, κάτι που ακολούθησε και ο Μακμάν, όμως επέλεξαν συγκεκριμένους παλαιστές για λυθούν οι παρεξηγήσεις τους. Πρόκειται για τους Μπόμπι Λάσλει και Ουμάγκα αντίστοιχα. Διαιτητής του αγώνα καθορίστηκε (σεναριακά πάντα) ο Στόουν Κοντ Στιβ Όστιν.

Άλλη μια παρουσία του, πραγματοποιήθηκε στις 15 Ιουνίου του 2009 με τον Μακμάν να πουλάει ένα από τα νυχτερινά σόου επαγγελματικής πάλης στον ίδιο. Μία γενναιόδωρη κίνηση που έπραξε ο Τραμπ ήταν η επιστροφή χρημάτων που δόθηκαν από τους παρευρισκόμενους εκείνη την νύχτα. Ο Μακμάν, για "οικονομικούς λόγους" αγόρασε ξανά το σόου την επόμενη εβδομάδα, σε τιμή διπλάσια από ότι το έδωσε ο ίδιος στον Τραμπ.

Το 2013 εντάσσεται στο WWE Hall of Fame, ένας ετήσιος θεσμός που γίνεται πριν από το μεγαλύτερο σόου της διοργάνωσης, WrestleMania, λόγω ευθυμίας, τιμής και πολλών επιτυχιών που κατάφεραν συγκεκριμένοι παλαιστές και ισχυρές προσωπικότητες.

Δηλώσεις Τραμπ για την αμφισβήτηση προσωπικών σεξουαλικών παρενοχλήσεων.

Κατηγορίες για σεξουαλικές παρενοχλήσεις
----------------------------------------

Από τη δεκαετία του 1980, ο Ντόναλντ Τραμπ έχει κατηγορηθεί για σεξουαλική παρενόχληση και επίθεση, καθώς και μη συναινετικές σεξουαλικές πράξεις, από τουλάχιστον 15 γυναίκες. Τρεις περιπτώσεις οδηγήθηκαν στα δικαστήρια, με την πρώην σύζυγο του Ιβάνα Τραμπ να τον κατηγορεί για βιασμό το 1989 κατά τη διάρκεια των διαδικασιών για το διαζύγιο τους, αλλά αργότερα απέσυρε τη κατηγορία.

Επίσης, η Τζιλ Χαρθ του έκανε μήνυση το 1997 για σεξουαλική παρενόχληση, αλλά η απόφαση κρίθηκε εκτός δικαστηρίων.

Έντονη ήταν η αντίδραση της κοινής γνώμης όταν λίγο πριν τις Προεδρικές εκλογές τον Οκτώβριο του 2016, διέρρευσε ηχητικό ντοκουμέντο όπου ο Τραμπ περηφανευόταν το πόσο εύκολο είναι να κάνει ό,τι σεξουαλικές πράξεις επιθυμεί με γυναίκες λόγω της οικονομικής του δυνατότητας και γενικότερης επιρροής. Συγκεκριμένα, στο ηχητικό καταγράφηκε να λέει ότι «απλά αρχίζω να τις φιλάω, δεν χρειάζεται καν να περιμένω και τις αρπάζω από το μουνί». Ο ίδιος αργότερα απολογήθηκε για τις πράξεις του, ενώ κατηγορήθηκε για «συμπεριφορά αποδυτηρίων».

Πολιτική
--------

Ο Ντόναλντ Τραμπ συναντάει τον Ρόναλντ Ρήγκαν, το 1987.
Οι πρώτες προσπάθειες του Τραμπ ξεκίνησαν με την προσπάθεια του να θέσει υποψηφιότητα ως Πρόεδρος των ΗΠΑ από το 1988, ενώ συνέχισε την προσπάθεια στα έτη 2004 και 2012.

Το 1999 ήταν υποψήφιος για το χρίσμα του Ρεπουμπλικανικού κόμματος καταφέρνοντας να κερδίσει στις προκριματικές στην Καλιφόρνια και το Μίσιγκαν. Ωστόσο το χρίσμα του κόμματος πήρε ο Τζορτζ Μπους.

Το 2006 και το 2014, έδειξε ενδιαφέρον για τη θέση του Κυβερνήτη στη Νέα Υόρκη.

Ο Ντόναλντ Τραμπ σε ομιλία του, το 2011.
### Από το 2009 έως και το 2015

Ασχολήθηκε με το θέμα της κρίσης των Αμερικανικών αυτοκινητοβιομηχανιών και κυρίως με την οικονομική κρίση της General Motors που κινδύνευε με πτώχευση, αναφέροντας πως *αντί να ζητάει λεφτά, θα μπορούσε να καταλήξει σε μια συμφωνία*, εννοώντας για εξαγορά μετοχών που κατά το παρελθόν προσπάθησε το 2005.

Το 2012 ενεπλάκη με το κόμμα των Ρεπουμπλικανών για να εισέλθει ως υποψήφιος Πρόεδρος των ΗΠΑ. Ο Τραμπ, μέχρι ένα χρονικό διάστημα είχε κεντρίσει το ενδιαφέρον πολλών, αφού μετά τις δημόσιες αμφισβητήσεις για την καταγωγή του Μπαράκ Ομπάμα είχε φτάσει σε ένα σημείο να ξεπεράσει και τον Μιτ Ρόμνεϊ, πρώην κυβερνήτη της Μασαχουσέτης. Πάνω σε αυτό το «αδύνατο σημείο» του πρώην Προέδρου, στάλθηκαν ερευνητές για να μάθουν αν όντως υπάρχουν οικογενειακές ρίζες του, για να καταλήξουν πως δεν έχουν βρεθεί. Ωστόσο, ανακαλύφθηκε πως οι ρίζες του Μπαράκ Ομπάμα, είναι Κενυάτικες λόγω των πληροφοριών που συνέλεξαν για την καταγωγή της γιαγιάς του. Τον Σεπτέμβριο του 2016, παραδέχτηκε πως οι ρίζες του Ομπάμα είναι όντως Αμερικάνικες, αναφέροντας πως η φήμη αυτή προήλθε από τη Χίλαρι Κλίντον.

Κατά την προσπάθεια του για το επιτυχές αποτέλεσμα της θέσης του Κυβερνήτη της Νέας Υόρκης, κατηγορούσε τον Άντριου Κουόμο για αδυναμία διακυβέρνησης σε μια περιοχή που υποφέρει από υψηλή φορολογία. Μετά από δημοσκόπηση, ο Κουόμο υπερίσχυσε του Τραμπ κατά 37 μονάδες.

Έχοντας ως αντίπαλο τον Τεντ Κρουζ για την υποψηφιότητα των Ρεπουμπλικανών, ο Τραμπ κέρδισε με ποσοστό 44,9% έναντι του 25,1%. Ο Ντόναλντ Τραμπ όντας επικεφαλής των Ρεπουμπλικανών στις Προεδρικές εκλογές, κέρδισε στις 8 Νοέμβριου 2016 τη Χίλαρι Κλίντον λόγω περισσότερων εκλεκτόρων, αν και είχε 2,3% λιγότερες ψήφους. Έτσι, έγινε ο πλουσιότερος Πρόεδρος στην εθνική ιστορία της χώρας.

Ο Τραμπ ως Πρόεδρος των ΗΠΑ (2017-2021)
---------------------------------------

Ο Τραμπ με τον Αντιπρόεδρο, Μάικ Πενς.Κύριο λήμμα: Προεδρία του Ντόναλντ Τραμπ
Ο Ντόναλντ Τραμπ ορκίστηκε στις 20 Ιανουαρίου 2017. Ο κύριος στόχος που έχει θέσει από την αρχή της προεδρίας ήταν να αλλάξει τα πολιτικά δεδομένα της χώρας του, δίνοντας περισσότερη έμφαση σε κοινωνικοπολιτικά και οικονομικά θέματα. Την ορκωμοσία ακολούθησαν την επόμενη ημέρα πολλές διαδηλώσεις και στις ΗΠΑ και σε πόλεις σε όλο τον κόσμο, όπως στο Σίδνεϊ, το Λονδίνο και το Τόκιο. Διαδήλωση έγινε και στην Αθήνα, με συνθήματα κατά της ξενοφοβίας και του ρατσισμού. Πάνω από 650 πορείες γυναικών ήταν προγραμματισμένες σε όλο τον κόσμο κατά του ίδιου.

|  |  |  |
| --- | --- | --- |
| « | *«Μαζί θα ξαναδώσουμε στην Αμερική τη δύναμή της. Θα ξαναδώσουμε στην Αμερική την ευημερία της. Θα ξαναδώσουμε στην Αμερική την υπερηφάνεια της. Θα ξαναδώσουμε στην Αμερική την ασφάλειά της. Και ναι, μαζί, θα ξαναδώσουμε στην Αμερική το μεγαλείο της»* |  » |

Ο Ντόναλντ Τραμπ, ορκιζόμενος ως Πρόεδρος των ΗΠΑ, στις 20 Ιανουαρίου 2017 στο Καπιτώλιο των ΗΠΑ.
Σε θέματα εξωτερικής πολιτικής προσπάθησε να υπάρξει συνεργασία με τη Μεγάλη Βρετανία και τη Ρωσία.

Είχε δηλώσει πως θέλει να ανοίξει νέες θέσεις εργασίας για να μπορέσει να τις δώσει προς στον Αμερικανικό λαό. Ένας από τους στόχους, στους οποίους είχε αναφερθεί κατά την προεκλογική περίοδο ήταν να αναπτύξει την πυρηνική εθνική άμυνα κατά του Ιράν και της Βόρειας Κορέας.

Άλλο ένα έργο στο οποίο είχε αναφερθεί είναι η κατασκευή τείχους στα σύνορα ΗΠΑ - Μεξικού. Είχε δηλώσει ότι οι δαπάνες για το έργο θα γίνονταν από το Μεξικό, κάτι που αρνήθηκε μετέπειτα η άλλη πλευρά.

Ο ίδιος έχει αναφέρει πολλές φορές πως κατήργησε το πρόγραμμα ασφάλισης και κοινωνικής περίθαλψης του Μπαράκ Ομπάμα (Obamacare) αναφέροντας πως ήταν «καταστροφικό και σπάταλο». Μία από τις πρώτες πράξεις της προεδρίας του ήταν να υπογράψει διάταγμα που άνοιγε τον δρόμο για την κατάργηση του Obamacare.

Ο Τραμπ επιδεικνύει το εξώφυλλο της *Washington Post* που αναφέρει την αθώωσή του.
### Μομφή και πρόταση για καθαίρεση

#### Πρώτη μομφή

Στις 18 Δεκεμβρίου 2019, η Βουλή των Αντιπροσώπων αποφάσισε κατά πλειοψηφία την καθαίρεση του Τραμπ και την παραπομπή του στη Γερουσία, κατηγορώντας τον για κατάχρηση εξουσίας, επειδή πίεσε την Ουκρανία να διενεργήσει έρευνα σε βάρος πολιτικού του αντιπάλου.

Η Γερουσία, αθώωσε πλήρως τον Ντόναλντ Τραμπ, απαλλάσοντάς τον και από τις δύο κατηγορίες (κατάχρηση εξουσίας και παρακώλυση του Κογκρέσου). Αίσθηση προκάλεσε η επιλογή του γερουσιαστή Μιτ Ρόμνεϊ, ο οποίος για πρώτη φορά στην ιστορία των Ηνωμένων Πολιτειών ψήφισε κατά του προέδρου που έχει εκλεγεί με το κόμμα του. Ο Ρόμνεϊ δήλωσε ότι κρίνει ένοχο τον Ντόναλντ Τραμπ για την κατηγορία της κατάχρησης εξουσίας.

#### Δεύτερη μομφή

Ύστερα από την εισβολή οπαδών του Προέδρου Ντόναλντ Τραμπ στο Καπιτώλιο των ΗΠΑ, στις 6 Ιανουαρίου 2021, την ώρα που συνερχόταν το Κογκρέσο με τον Αντιπρόεδρο Μάικ Πενς, η Πρόεδρος της Βουλής των Αντιπροσώπων Νάνσι Πελόζι, μαζί με όλους τους Βουλευτές του Δημοκρατικού κόμματος και δέκα βουλευτές του Ρεπουμπλικανικού κόμματος, υπέγραψαν αίτημα μομφής κατά του Ντόναλντ Τραμπ και παραπομπής του σε δίκη, καθώς και καθαίρεση, προς τη Γερουσία των ΗΠΑ, στις 13 Ιανουαρίου 2021. Έτσι, ο Τραμπ έγινε ο πρώτος Πρόεδρος ο οποίος παραπέμπεται δύο φορές για καθαίρεση από το αξίωμά του.

Στις 13 Φεβρουαρίου 2021, η Γερουσία, αποφάσισε με ψηφοφορία 57 υπέρ της καταδίκης και 43 κατά, με επτά Ρεπουμπλικανούς Γερουσιαστές να καταψηφίζουν τον Ντόναλντ Τραμπ (Μιτ Ρόμνεϊ, Λιζα Μαρκόσφκι, Μπεν Σας, Σούζαν Κόλλινς, Πατ Τούμεϊ, Μπιλ Κάσιντι και Ρίτσαρντ Μπερ). Ωστόσο, δεν επιτεύχθηκε η πλειοψηφία των δύο τρίτων (67/100) για την καταδίκη, οπότε ο πρώην πρόεδρος Τραμπ, αθωώθηκε. Έτσι, ο Τραμπ έγινε ο πρώτος Πρόεδρος, ο οποίος αθωώνεται δύο φορές.

Ύστερα από την Προεδρία
-----------------------

Ύστερα από την λήξη της προεδρικής θητείας του, στις 20 Ιανουαρίου 2021, ο Ντόναλντ Τραμπ διαμένει μόνιμα στην ιδιόκτητη λέσχη του, στο Μαρ-α-Λάγκο του Παλμ Μπιτς της Φλόριντα. Εκεί βρίσκεται το επίσημο γραφείο του ως πρώην πρόεδρος των ΗΠΑ. 

Τον Φεβρουάριο του 2021, ο Τραμπ ίδρυσε μια νέα εταιρεία υπηρεσιών κοινωνικής δικτύωσης και τεχνολογίας, με την ονομασία Trump Media & Technology Group (TMTG). Τον Φεβρουάριο του 2022, η TMTG, λάνσαρε την πλατφόρμα κοινωνικής δικτύωσης με την ονομασία Truth Social.

Ο Τραμπ συνεχίζει να είναι ενεργός πολιτικά και μάλιστα συνεχίζει να θεωρείται ως ο *de facto* ηγέτης του Ρεπουμπλικανικού Κόμματος. Έχει επικεντρωθεί κυρίως στην συμμετοχή σε ομιλίες, προεκλογικές συγκεντρώσεις και συγκέντρωση κεφαλαίων. Ιδιαίτερα κατά τις ενδιάμεσες εκλογές του 2022, ο Τραμπ διαδραμάτισε σημαντικό ρόλο, υποστηρίζοντας ενεργά, πάνω από 250 υποψηφίους.

### Προεδρική εκστρατεία 2024

Κύριο λήμμα: Προεδρική εκστρατεία του Ντόναλντ Τραμπ 2024
Ύστερα από τις ενδιάμεσες εκλογές του 2022, ο Ντόναλντ Τραμπ στις 15 Νοεμβρίου 2022, ανακοίνωσε από το Μαρ-α-Λάγκο, επίσημα την υποψηφιότητά του για το προεδρικό χρίσμα του Ρεπουμπλικανικού Κόμματος για τις προεδρικές εκλογές του 2024.

Τον Μάρτιο του 2024, ο Τραμπ κατάφερε να εξασφαλίσει το χρίσμα των Ρεπουμπλικανών και εάν εκλεγεί ξανά πρόεδρος των Ηνωμένων Πολιτειών, θα είναι ο δεύτερος πρόεδρος στην ιστορία της χώρας που θα υπηρετήσει δύο μη συνεχόμενες θητείες, ύστερα από τον Γκρόβερ Κλίβελαντ (1885–1889 και 1893–1897). Ο τίτλος του σε τέτοια περίπτωση θα είναι πιθανότατα «45ος και 47ος Πρόεδρος των Ηνωμένων Πολιτειών».

Συγγραφικό έργο
---------------

* The Art of the Deal (1987)
* Surviving at the Top (1990)
* The Art of Survival (1991)
* The Art of the Comeback (1997), co-written with Kate Bohner
* The America We Deserve (2000), with Dave Shiflett
* How to Get Rich (2004)
* The Way to the Top: The Best Business Advice I Ever Received (2004)
* Think Like a Billionaire: Everything You Need to Know About Success, Real Estate, and Life (2004)
* The Best Golf Advice I Ever Received (2005)
* How to Build a Fortune: Your Plan for Success From the World's Most Famous Businessman (2006)
* Why We Want You to be Rich: Two Men – One Message (2006), co-written with Robert Kiyosaki
* Think Big and Kick Ass in Business and Life (2007), co-written with Bill Zanker
* The Best Real Estate Advice I Ever Received: 100 Top Experts Share Their Strategies (2007)
* Trump 101: The Way to Success (2007)
* Never Give Up: How I Turned My Biggest Challenges into Success (2008)
* Think Like a Champion: An Informal Education in Business and Life (2009)
* Midas Touch: Why Some Entrepreneurs Get Rich – and Why Most Don't (2011), co-written with Robert T. Kiyosaki
* Time to Get Tough: Making America No. 1 Again (2011), co-written with Wynton Hall
* Crippled America: How to Make America Great Again (2015)
* Great Again: How to Fix Our Crippled America (2016)

Εξωτερικοί σύνδεσμοι
--------------------

* Η επίσημη ιστοσελίδα του Ντόναλντ Τραμπ
* Η ιστοσελίδα του Ντόναλντ Τραμπ (ως πρόεδρος)
* Η ιστοσελίδα κοινωνικής δικτύωσης του Τραμπ (Truth social)
* Ο λογαριασμός του Τραμπ (youtube)
* Ο λογαριασμός του Τραμπ (facebook)
* Ο λογαριασμός του Τραμπ (instagram)

Δείτε επίσης
------------

* Διαδηλώσεις και εισβολή στο Αμερικανικό Καπιτώλιο (2021)
* Προεδρική εκλογή των Ηνωμένων Πολιτειών 2016
* Προεδρία του Ντόναλντ Τραμπ

Παραπομπές
----------

1. ↑  «President-elect Donald Trump». bio. Ανακτήθηκε στις 18 Ιανουαρίου 2017.
2. ↑  «Donald J. Trump». *The White House* (στα Αγγλικά). Ανακτήθηκε στις 19 Νοεμβρίου 2022.
3. ↑  «Donald J. Trump – The White House». *trumpwhitehouse.archives.gov*. Ανακτήθηκε στις 19 Νοεμβρίου 2022.
4. ↑  «Donald Trump Books». Google. Αρχειοθετήθηκε από το πρωτότυπο στις 10 Ιανουαρίου 2017. Ανακτήθηκε στις 21 Ιανουαρίου 2017.
5. ↑  «Here Are the 10 Richest US Presidents of All Time». *VOA* (στα Αγγλικά). Ανακτήθηκε στις 19 Νοεμβρίου 2022.
6. ↑  Martin, Emmie. «Donald Trump is officially the richest US president in history». *Business Insider* (στα Αγγλικά). Ανακτήθηκε στις 19 Νοεμβρίου 2022.
7. ↑  «Donald Trump has been elected the 45th president of the United States». *NBC News* (στα Αγγλικά). Ανακτήθηκε στις 19 Νοεμβρίου 2022.
8. ↑  «US Election 2016 Results». *BBC News* (στα Αγγλικά). Ανακτήθηκε στις 19 Νοεμβρίου 2022.
9. ↑  «US election 2020: Why Donald Trump lost» (στα αγγλικά). *BBC News*. 2020-11-07.. Ανακτήθηκε στις 2022-11-19.
10. ↑  «How Donald Trump Lost The Election». *Time* (στα Αγγλικά). Ανακτήθηκε στις 19 Νοεμβρίου 2022.
11. ↑  Stracqualursi, Gabby Orr,Kristen Holmes,Veronica (16 Νοεμβρίου 2022). «Former President Donald Trump announces a White House bid for 2024 | CNN Politics». *CNN* (στα Αγγλικά). Ανακτήθηκε στις 19 Νοεμβρίου 2022.
12. ↑  Montanaro, Domenico (2022-11-15). «With midterm losses, Trump's climb to the nomination could be steeper than he'd like» (στα αγγλικά). *NPR*.. Ανακτήθηκε στις 2022-11-19.
13. ↑  Leary, Alex. «Donald Trump Announces Third Consecutive Presidential Bid». *WSJ* (στα Αγγλικά). Ανακτήθηκε στις 19 Νοεμβρίου 2022.
14. ↑  Newsroom (31 Μαρτίου 2023). «Ντόναλντ Τραμπ: Για πρώτη φορά διώκεται ποινικά πρώην Αμερικανός πρόεδρος». *CNN.gr*. Ανακτήθηκε στις 17 Ιουνίου 2023.
15. ↑  «Donald Trump - 45th President of the United States - Biography | LegiStorm». *www.legistorm.com* (στα Αγγλικά). Ανακτήθηκε στις 7 Μαΐου 2022.
16. ↑  Kranish, Michael (2016). *Trump Revealed: The Definitive Biography of the 45th President*. New York. σελ. 28.
17. ↑  «Εκλογές ΗΠΑ αποτελέσματα:Ντόναλντ Τραμπ ο 45ος». *CNN.gr*. 2016-11-09.. Ανακτήθηκε στις 2018-04-11.
18. ↑  Μαραντζίδης, Νίκος. «Ο Τραμπ κέρδισε ή η Κλίντον έχασε την αναμέτρηση;». *Η Καθημερινή*.. Ανακτήθηκε στις 2018-04-11.
19. ↑  Kranish, Michael (2016). *Trump Revealed*. New York. σελ. 345.
20. ↑  «Πώς ο Ντόναλντ Τραμπ υπονομεύει την αμερικανική ηγεμονία». *TO BHMA*. Ανακτήθηκε στις 11 Απριλίου 2018.
21. ↑  iefimerida.gr (2016-11-18). ««Ο νέος εθνικισμός»: Το εξώφυλλο του Economist με Τραμπ, Φάρατζ, Πούτιν και Λεπέν, που θα συζητηθεί». *iefimerida.gr*.. Ανακτήθηκε στις 2018-04-11.
22. ↑  «Trump's Unifying Nationalism». *POLITICO Magazine*.. Ανακτήθηκε στις 2018-04-11.
23. ↑  iefimerida.gr (2017-01-22). «Σείστηκε η Αμερική από τις διαδηλώσεις κατά του Τραμπ -Πάνω από 2 εκατ. στους δρόμους». *iefimerida.gr*.. Ανακτήθηκε στις 2018-04-11.
24. ↑  «Γυναίκες εναντίον Τραμπ: Ογκώδεις διαδηλώσεις σε Ουάσινγκτον και χώρες του κόσμου για την «Πορεία των Γυναικών»». *LiFO*.. Ανακτήθηκε στις 2018-04-11.
25. ↑  «Διαδηλώσεις κατά του Τραμπ σε πόλεις των ΗΠΑ». *kathimerini.gr*.. Ανακτήθηκε στις 2018-04-11.
26. ↑  «ΗΠΑ: Ογκώδης διαδηλώσεις κατά του Τραμπ σε πολλές Αμερικανικές πόλεις». *www.ert.gr*. Αρχειοθετήθηκε από το πρωτότυπο στις 23 Ιανουαρίου 2018. Ανακτήθηκε στις 11 Απριλίου 2018.
27. ↑  «Ο Τραμπ απαγορεύει την είσοδο σε μουσουλμάνους - Χάος στα αεροδρόμια».. Ανακτήθηκε στις 2018-04-11.
28. ↑  «Διάταγμα Τραμπ για μουσουλμάνους - Μπλόκο από τη δικαιοσύνη, αντιδράσεις από Γερμανία, Αγγλία και Ιράν». *kathimerini.gr*.. Ανακτήθηκε στις 2018-04-11.
29. ↑  Newsroom (2017-05-10). «Ο Ντ. Τραμπ απέλυσε τον επικεφαλής του FBI». *CNN.gr*.. Ανακτήθηκε στις 2018-04-11.
30. ↑  Newsroom (2017-12-03). «Τραμπ: «Δεν ζήτησα ποτέ από τον Κόμεϊ να σταματήσει να ερευνά τον Φλιν»». *CNN.gr*.. Ανακτήθηκε στις 2018-04-11.
31. ↑  «Μάχη χαρακωμάτων Τραμπ - FBI στην έρευνα για τη ρωσική ανάμειξη». *TO BHMA*. Ανακτήθηκε στις 11 Απριλίου 2018.
32. ↑  Newsroom (2018-04-03). «Έρευνα για σχέσεις Τραμπ - Ρωσίας: Καταδικάστηκε ένας Ολλανδός δικηγόρος». *CNN.gr*.. Ανακτήθηκε στις 2018-04-11.
33. ↑  «Παραιτήθηκε κορυφαίος δικηγόρος του Τραμπ στην έρευνα για τη Ρωσία». *kathimerini.gr*.. Ανακτήθηκε στις 2018-04-11.
34. ↑  «Αποδείξεις για τις κατηγορίες σχετικά με ρωσική εμπλοκή στις αμερικανικές εκλογές ζήτησε ο Πούτιν | Kathimerini».. Ανακτήθηκε στις 2018-04-11.
35. ↑  «Joe Biden elected president». *CNN*. 7 November 2020.. Ανακτήθηκε στις 7 November 2020.
36. ↑  «US Election 2020: Joe Biden wins the presidency». *BBC News*. 7 November 2020.. Ανακτήθηκε στις 7 November 2020.
37. ↑  «Congress Certifies Biden Victory; Trump Pledges 'Orderly Transition' On Jan. 20». *NPR.org* (στα Αγγλικά). Ανακτήθηκε στις 9 Ιανουαρίου 2021.
38. ↑  Newsroom (4 Νοεμβρίου 2020). «Εκλογές ΗΠΑ: Ο Τραμπ αμφισβητεί τα αποτελέσματα». *CNN.gr*. Ανακτήθηκε στις 12 Νοεμβρίου 2020.
39. ↑  IEFIMERIDA.GR, NEWSROOM (8 Νοεμβρίου 2020). «Ο Τραμπ αμφισβητεί ξανά το αποτέλεσμα: Πρέπει να εξετάσουμε τις ψήφους | ΚΟΣΜΟΣ». *iefimerida.gr*. Ανακτήθηκε στις 12 Νοεμβρίου 2020.
40. ↑  «Προσφεύγει στο Ανώτατο Δικαστήριο ο Ντόναλντ Τραμπ». *www.euractiv.gr*. 4 Νοεμβρίου 2020. Ανακτήθηκε στις 12 Νοεμβρίου 2020.
41. ↑  «Τραμπ: «Νικήσαμε» - Προσφεύγει στο Ανώτατο Δικαστήριο». *Economistas.gr*. Ανακτήθηκε στις 12 Νοεμβρίου 2020.
42. ↑  «ΗΠΑ: Στο Ανώτατο Δικαστήριο για επιστολικές ψήφους θα προσφύγει ο Τραμπ». *www.sofokleousin.gr*. Ανακτήθηκε στις 12 Νοεμβρίου 2020.
43. ↑  «Νέα δικαστική ήττα για τον Τραμπ - Απόρριψη της προσφυγής του Τέξας». *Business Daily*. 12 Δεκεμβρίου 2020. Ανακτήθηκε στις 9 Ιανουαρίου 2021.
44. ↑  Capital.gr. «Άλλη μια δικαστική ήττα Τραμπ, αυτή τη φορά από ομοσπονδιακό δικαστή που διόρισε ο ίδιος στο Ουϊσκόνσιν». *Capital.gr*. Ανακτήθηκε στις 9 Ιανουαρίου 2021.
45. ↑
46. ↑
47. ↑
48. ↑  «Βιογραφικό του Ντόναλντ Τραμπ». *Encylcopedia of World Biography*. Ανακτήθηκε στις 18 Ιανουαρίου 2017.
49. ↑  «Donald Trump 'never drank alcohol' due to brother Freddy's death». Sky News. 19 Νοεμβρίου 2016. Ανακτήθηκε στις 18 Ιανουαρίου 2017.
50. ↑  «Donald Trump's Parents». Earn the Necklace. 29 Σεπτεμβρίου 2016. Ανακτήθηκε στις 18 Ιανουαρίου 2017.
51. ↑  «John Trump Dies». NY Times. 26 Φεβρουαρίου 1985. Ανακτήθηκε στις 18 Ιανουαρίου 2017.
52. ↑  «Surprising Connection between Donald Trump and Nikola Tesla». Truth Theory. 18 Νοεμβρίου 2016. Ανακτήθηκε στις 18 Ιανουαρίου 2017.
53. ↑  «Donald Trump's migrant grandpa». *Mail Online*. 13 Απριλίου 2016. Ανακτήθηκε στις 18 Ιανουαρίου 2017.
54. ↑  «The guilty free gospel of Donald Trump». *CNN*. 24 Οκτωβρίου 2016. Ανακτήθηκε στις 18 Ιανουαρίου 2017.
55. ↑  Annie Karni και Katie Rogers, "*The New York Times*" (αναπαραγωγή από την εφημερίδα "*Η Καθημερινή*", στο φύλλο της 2 Αυγούστου 2020: "*Ενσυναίσθηση, μία άγνωστη λέξη για τον Ντόναλντ Τραμπ*"
56. ↑  Εφημερίδα "*Η Καθημερινή*", οπ. πρ.
57. ↑  «Donald Trump falls 35 spots on the Forbes 400». *Forbes*. 4 Οκτωβρίου 2016. Ανακτήθηκε στις 18 Ιανουαρίου 2017.
58. ↑  «50 years later,disagreements over young Trump's military academy record». The Washington Post. 9 Ιανουαρίου 2016. Ανακτήθηκε στις 18 Ιανουαρίου 2017.
59. ↑  «Donald Trump Biography». The Famous People. Ανακτήθηκε στις 18 Ιανουαρίου 2017.
60. ↑  «Donald Trump's Draft Deferments». *The New York Times*. 1 Αυγούστου 2016. Ανακτήθηκε στις 18 Ιανουαρίου 2017.
61. ↑  «Donald Trump's name is everywhere». *Fool*. 17 Νοεμβρίου 2016. Ανακτήθηκε στις 18 Ιανουαρίου 2017.
62. ↑  «Donald Trump Has Been on 194 TV Shows. Does Any Politician Have Him Beat?». '*Cheat Sheet*. 7 Νοεμβρίου 2016. Ανακτήθηκε στις 20 Ιανουαρίου 2017. [*νεκρός σύνδεσμος*]
63. ↑  «Donald Trump». IMDb. Ανακτήθηκε στις 20 Ιανουαρίου 2017.
64. ↑  «Donald Trump star vandalized». *CNN*. 27 Οκτωβρίου 2016. Ανακτήθηκε στις 20 Ιανουαρίου 2017.
65. ↑  «Celebrity:Donald Trump». *TV Guide*. Ανακτήθηκε στις 20 Ιανουαρίου 2017.
66. ↑  «Donald Trump Lyrics in Popular songs». *AWM*. Αρχειοθετήθηκε από το πρωτότυπο στις 12 Νοεμβρίου 2016. Ανακτήθηκε στις 20 Ιανουαρίου 2017.
67. ↑  «Donald Trump-Pro Wrestling». *Pro Wrestling Wikia*. Ανακτήθηκε στις 20 Ιανουαρίου 2017.
68. ↑  «Να γιατί κέρδισε ο μισογυνισμός του Ντόναλντ Τραμπ». *LiFO*.. Ανακτήθηκε στις 2018-04-11.
69. ↑  «Ivana Trump speaks out on allegations Donald Trump raped her» (στα αγγλικά). *The Independent*. 2017-10-10.. Ανακτήθηκε στις 2018-04-11.
70. ↑  Solutions, BDigital Web. «Απειλεί με μηνύσεις το People η Melania Trump». *Kathimerini.com.cy*.. Ανακτήθηκε στις 2018-04-11.
71. ↑  iefimerida.gr (2016-10-08). «Σάλος στις ΗΠΑ: Στη φόρα χυδαίες εκφράσεις του Τραμπ για τις γυναίκες -«Μπορείς να τους κάνεις ό,τι θες αν είσαι σταρ» [βίντεο»]. *iefimerida.gr*.. Ανακτήθηκε στις 2018-04-11.
72. ↑  «Το… αιδοίο καταστρέφει την εκστρατεία του Τραμπ». *Protagon.gr*. Ανακτήθηκε στις 11 Απριλίου 2018.
73. ↑  Jacobs, Ben· Siddiqui, Sabrina· Bixby, Scott (8 Οκτωβρίου 2016). «'You can do anything': Trump brags on tape about using fame to get women». *the Guardian* (στα Αγγλικά). Ανακτήθηκε στις 11 Απριλίου 2018.
74. ↑  CNN, Jeremy Diamond,. «Trump issues defiant apology for lewd remarks». *CNN*.. Ανακτήθηκε στις 2018-04-11.
75. ↑  «Stop pretanding-Donald Trump is not running for President». *New York Post*. 30 Μαΐου 2015. Ανακτήθηκε στις 19 Ιανουαρίου 2017.
76. ↑  «Was he ever serious?How Trump strung the country along,again». *CNN*. 17 Μαΐου 2011. Ανακτήθηκε στις 19 Ιανουαρίου 2017.
77. ↑  «Γυναίκες από όλον τον κόσμο διαδήλωσαν κατά του Τραμπ». In. 21 Ιανουαρίου 2017. Ανακτήθηκε στις 22 Ιανουαρίου 2017.
78. ↑  «Nigel Farage claims Donald Trump will sign US-UK trade deal within 90 days to speed up Brexit». Independent. 20 Ιανουαρίου 2017. Ανακτήθηκε στις 22 Ιανουαρίου 2017.
79. ↑  «US intelligence investigating Russian links of leading Trump associates – report». The Guardian. 20 Ιανουαρίου 2017. Ανακτήθηκε στις 22 Ιανουαρίου 2017.
80. ↑  «Ντόναλντ Τραμπ: Το πρώτο 24ωρο του νέου πλανητάρχη». CNN Greece. 21 Ιανουαρίου 2017. Ανακτήθηκε στις 22 Ιανουαρίου 2017.
81. ↑  «Άλλο τείχος στα σύνορα με το Μεξικό θα προτείνουν στον Τραμπ οι Ρεπουμπλικανοί». News Bomb. 11 Νοεμβρίου 2016. Ανακτήθηκε στις 22 Ιανουαρίου 2017.
82. ↑  «Άμεση κατάργηση του Obamacare ζητά ο Τραμπ». CNN Greece. 11 Ιανουαρίου 2017. Ανακτήθηκε στις 22 Ιανουαρίου 2017.
83. ↑  «Κατάργηση του Obamacare με το πρώτο προεδρικό διάταγμα». CNN Greece. 21 Ιανουαρίου 2017. Ανακτήθηκε στις 22 Ιανουαρίου 2017.
84. ↑  Η Βουλή αποφάσισε : Ο Τραμπ παραπέμπεται σε δίκη στη Γερουσία, in.gr, 19 Δεκεμβρίου 2019.
85. ↑  Korovila, Eleni (5 Φεβρουαρίου 2020). «Αθώος ο Τραμπ στην δίκη για την καθαίρεσή του - Διαφοροποίηση Ρόμνεϊ». *euronews*. Ανακτήθηκε στις 10 Νοεμβρίου 2020.
86. ↑  «Τη Δευτέρα στο Κογκρέσο το αίτημα παραπομπής του Ντόναλντ Τραμπ». *Η Εφημερίδα των Συντακτών*. Ανακτήθηκε στις 9 Ιανουαρίου 2021.
87. ↑  «Reuters: Πρόταση μομφής κατά Τραμπ τη Δευτέρα | LiberalGr». *www.liberal.gr*. Ανακτήθηκε στις 9 Ιανουαρίου 2021.
88. ↑  «Καθαίρεση του Τραμπ βάσει του αμερικανικού Συντάγματος ζητά η Πελόζι». *Business Daily*. 7 Ιανουαρίου 2021. Ανακτήθηκε στις 9 Ιανουαρίου 2021.
89. ↑  «Live Updates: Democrats lay plans for second Trump impeachment». *www.cbsnews.com* (στα Αγγλικά). Ανακτήθηκε στις 9 Ιανουαρίου 2021.
90. ↑  «Παραπομπή Τραμπ ψήφισε η Βουλή των Αντιπροσώπων». *Η Καθημερινή*. 13 Ιανουαρίου 2020. Ανακτήθηκε στις 14 Ιανουαρίου 2021.
91. ↑
92. ↑  «ΗΠΑ: Ψηφίστηκε η παραπομπή Τραμπ». *www.naftemporiki.gr*. 13 Ιανουαρίου 2021. Αρχειοθετήθηκε από το πρωτότυπο στις 26 Ιανουαρίου 2021. Ανακτήθηκε στις 21 Ιουνίου 2022.
93. ↑  Παναγόπουλος, Χρήστος Θ (13 Φεβρουαρίου 2021). «ΗΠΑ: Η Γερουσία αθώωσε τον τέως πρόεδρο Τραμπ». *CNN.gr*. Ανακτήθηκε στις 13 Φεβρουαρίου 2021.
94. ↑  «Ντόναλντ Τραμπ: Αθώος για την εισβολή στο Καπιτώλιο». *Έθνος*. 13 Φεβρουαρίου 2021. Ανακτήθηκε στις 13 Φεβρουαρίου 2021.
95. ↑  Nzanga, Merdie. «What to know about Trump's Mar-a-Lago estate in Palm Beach, Florida». *USA TODAY* (στα Αγγλικά). Ανακτήθηκε στις 19 Νοεμβρίου 2022.
96. ↑  «Bloomberg - Are you a robot?». *www.bloomberg.com*. Ανακτήθηκε στις 19 Νοεμβρίου 2022.
97. ↑  Forman-Katz, Naomi· Stocking, Galen. «Key facts about Truth Social as Donald Trump runs for U.S. president again». *Pew Research Center* (στα Αγγλικά). Ανακτήθηκε στις 19 Νοεμβρίου 2022.
98. ↑  Coster, Helen; Hu, Krystal (2022-10-28). «Who funded Trump’s Truth Social?» (στα αγγλικά). *Reuters*.. Ανακτήθηκε στις 2022-11-19.
99. ↑  Peters, Jay (7 Ιανουαρίου 2022). «Trump's Truth Social app will apparently launch in February». *The Verge* (στα Αγγλικά). Ανακτήθηκε στις 19 Νοεμβρίου 2022.
100. ↑  Vazquez, Maegan (9 Νοεμβρίου 2022). «Key Trump-backed candidates have a rough night as crucial races still too early to call | CNN Politics». *CNN* (στα Αγγλικά). Ανακτήθηκε στις 19 Νοεμβρίου 2022.
101. ↑  «Who were the big winners and losers of the US midterm elections?». *the Guardian* (στα Αγγλικά). 13 Νοεμβρίου 2022. Ανακτήθηκε στις 19 Νοεμβρίου 2022.
102. ↑  «Trump endorsements in the 2022 midterm elections. Here's who won». *www.politico.com* (στα Αγγλικά). Ανακτήθηκε στις 19 Νοεμβρίου 2022.
103. ↑  Looker, David Jackson, Erin Mansfield and Rachel. «Donald Trump announces his 2024 presidential campaign as GOP debates future: recap». *USA TODAY* (στα Αγγλικά). Ανακτήθηκε στις 19 Νοεμβρίου 2022.
104. ↑  Kouremenos, Achilleas (16 Νοεμβρίου 2022). «Ο Ντόναλντ Τραμπ υποψήφιος για τρίτη φορά για την προεδρία των ΗΠΑ». *«Εθνικός Κήρυκας»*. Ανακτήθηκε στις 19 Νοεμβρίου 2022.
105. ↑  «Trump Announces Third Bid for White House». *Time* (στα Αγγλικά). Αρχειοθετήθηκε από το πρωτότυπο στις 19 Νοεμβρίου 2022. Ανακτήθηκε στις 19 Νοεμβρίου 2022.
106. ↑  Seddiq, Oma. «Trump was repeatedly introduced as the '45th and 47th president' during a party at his Mar-a-Lago club». *Business Insider* (στα Αγγλικά). Ανακτήθηκε στις 19 Νοεμβρίου 2022.

|  |  |  |  |  |
| --- | --- | --- | --- | --- |
| 

| π • σ • ε
Πρόεδροι των Ηνωμένων Πολιτειών |
| --- |
|  |
| 
1. Τζορτζ Ουάσινγκτον
2. Τζον Άνταμς
3. Τόμας Τζέφερσον
4. Τζέιμς Μάντισον
5. Τζέιμς Μόνροου
6. Τζον Κουίνσι Άνταμς
7. Άντριου Τζάκσον
8. Μάρτιν Βαν Μπιούρεν
9. Ουίλιαμ Χένρι Χάρισον
10. Τζον Τάιλερ
11. Τζέιμς Νοξ Πολκ
12. Ζαχαρίας Τέιλορ
13. Μίλαρντ Φίλμορ
14. Φράνκλιν Πιρς
15. Τζέιμς Μπιουκάναν
16. Αβραάμ Λίνκολν
17. Άντριου Τζόνσον
18. Οδυσσεύς Γκραντ
19. Ράδερφορντ Χαίηζ
20. Τζέιμς Γκάρφιλντ
21. Τσέστερ Άρθουρ
22. Γκρόβερ Κλίβελαντ
23. Μπέντζαμιν Χάρρισον
24. Γκρόβερ Κλίβελαντ
25. Ουίλλιαμ ΜακΚίνλεϊ
26. Θεόδωρος Ρούζβελτ
27. Ουίλιαμ Χάουαρντ Ταφτ
28. Γούντροου Ουίλσον
29. Ουόρεν Χάρντινγκ
30. Κάλβιν Κούλιτζ
31. Χέρμπερτ Χούβερ
32. Φραγκλίνος Ρούζβελτ
33. Χάρρυ Σ. Τρούμαν
34. Ντουάιτ Αϊζενχάουερ
35. Τζον Φ. Κέννεντι
36. Λύντον Μπ. Τζόνσον
37. Ρίτσαρντ Νίξον
38. Τζέραλντ Φορντ
39. Τζίμι Κάρτερ
40. Ρόναλντ Ρήγκαν
41. Τζορτζ Χ. Ο. Μπους
42. Μπιλ Κλίντον
43. Τζορτζ Ο. Μπους
44. Μπαράκ Ομπάμα
45. Ντόναλντ Τραμπ
46. Τζο Μπάιντεν
 |  |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εισαχθέντες στο Hall of Fame του WWE |
| --- |
|  |
| Κλάση του 1993 | 
Αντρέ ο Γίγαντας |
|  |
| Κλάση του 1994 | 
* Άρνολντ Σκάαλαντ
* Μπόμπο Μπραζίλ
* Μπάντι Ρότζερς
* Τσιφ Τζέι Στρονγκμπόου
* Φρέντι Μπλάσι
* Γκορίλα Μονσούν
* Τζέιμς Ντάντλεϊ
 |
|  |
| Κλάση του 1995 | 
* Αντονίνο Ρόκα
* Έρνι Λαντ
* Φάμπιουλους Μούλαχ
* Τζορτζ Στιλ
* Γκραντ Γουίζαρντ
* Ίβαν Πούτσκι
* Πέντρο Μοράλες
 |
|  |
| Κλάση του 1996 | 
* Τζίμι Σνούκα
* Τζόνι Ροντζ
* Κίλερ Κοβάλσκι
* Λου Άλμπανο
* Μίκελ Σκικλούνα
* Πατ Πάτερσον
* Αδέρφια Βάλιαντ
* Βινς Μακμάν Sr.
 |
|  |
| Κλάση του 2004 | 
* Μπιγκ Τζον Σταντ
* Μπίλι Γκράχαμ
* Μπόμπι Χίναν
* Ντον Μουράκο
* Γκρεγκ Βάλενταϊν
* Χάρλεϊ Ρέις

* Τζέσε Βεντούρα
* Τζανκγιάρντ Ντογκ
* Πιτ Ρόουζ
* Λοχίας Σλάουτερ
* Τίτο Σαντάνα
 |
|  |
| Κλάση του 2005 | 
* Μπομπ Όρτον
* Χαλκ Χόγκαν
* Άιρον Σέικ
* Τζίμι Χαρτ
* Νικολάι Βολκόφ
* Πολ Όρνντορφ
* Ρόντι Πάιπερ
 |
|  |
| Κλάση του 2006 | 
* Μπλάκτζακς
* Μπρετ Χαρτ
* Έντι Γκερέρο
* Τζιν Όκερλαντ
* Σέρι Μάρτελ
* Τόνι Άτλας
* Βερν Γκάνια
* Γουίλιαμ Πέρι
 |
|  |
| Κλάση του 2007 | 
* Κερτ Χένιγκ
* Ντάστι Ρόουντς
* Τζέρι Λόουλερ
* Τζιμ Ρος
* Μίστερ Φούτζι
* Νικ Μπόκβινκελ
* Εντ Φαρχάτ "Σέικ"
* Οι άγριοι Σαμόανς
 |
|  |
| Κλάση του 2008 | 
* Τζακ Μπρίσκο
* Τζέραλντ Μπρίσκο
* Έντι Γκράχαμ
* Γκόρντον Σόλι
* Μέι Γιάνγκ
* Πίτερ Μάιβια
* Ρικ Φλερ
* Ρόκι Τζόνσον
 |
|  |
| Κλάση του 2009 | 
* Μπιλ Γουάτς
* Τέρι Φανκ
* Ντόρι Φανκ
* Χάουαρντ Φίνκελ
* Κόκο Μπι Γουέαρ
* Ρίκι Στιμμπόατ
* "Στόουν Κολντ" Στιβ Όστιν
* Οικογένεια Βον Έρικ
 |
|  |
| Κλάση του 2010 | 
* Αντόνιο Ινόκι
* Μπομπ Ούκερ
* Γκόρτζεους Τζορτζ
* Μαντ Ντογκ Βασόν
* Στου Χαρτ
* Τεντ Ντιμπιάσι
* Γουέντι Ρίχτερ
 |
|  |
| Κλάση του 2011 | 
* Άμπντουλαχ ο Σφαγεύς
* Μπομπ Άρμστρονγκ
* Ντρου Κάρεϊ
* Τζιμ Ντάγκαν
* Ρόουντ Γουόριορς
* Σον Μάικλς
* Σάνι
 |
|  |
| Κλάση του 2012 | 
* Ετζ
* Τέσσερις Καβαλάρηδες
* Μιλ Μάσκαρας
* Μάικ Τάισον
* Ρον Σίμονς
* Γιοκοζούνα
 |
|  |
| Κλάση του 2013 | 
* Μπομπ Μπάκλουντ
* Μπούκερ Τι
* Μπρούνο Σαμαρτίνο
* Ντόναλντ Τραμπ
* Μικ Φόλεϊ
* Τρις Στράτους
 |
|  |
| Κλάση του 2014 | 
* Κάρλος Κολόν
* Λίτα
* Μίστερ Τι
* Ούλτιμεϊτ Γουόριορ
* Πολ Μπέαρερ
* Ρέιζορ Ραμόν
* Τζέικ Ρόμπερτς
 |
|  |
| Κλάση του 2015 | 
* Ράντυ Σάβατζ
* Άρνολντ Σβαρτσενέγκερ
* Ρικίσι
* Αλούντρα Μπλέιζ
* Λάρρυ Ζμπζίσκο
* Κέβιν Νας
 |
|  |
| Κλάση του 2016 | 
* Στίνγκ
* Δε Γκόντφάδερ
* Μπίγκ Μπος Μαν
* Τζάκουλείν
* Στάν Χάνσεν
 |
|  |
| Κλάση του 2017 | 
* Κερτ Ανγκλ (αναμένεται)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 49272447
* **ΕΒΕ**: 265994
* **BiblioNet**: **71248**
* LCCN: n85387872
* ISNI: 0000 0001 0898 6765
* GND: 118834312
* SELIBR: 291160
* SUDOC: 145942198
* BNF: cb12195835j (data)
* BIBSYS: 97055467
* ULAN: 500082105
* MusicBrainz: 13dc1600-baca-4aaf-beee-fb000b66ae24
* NLA: 35123886
* NDL: 00476339
* NCL: 002505241
* NKC: jn19990008619
* ICCU: RAVV282134
* ΡΚΒ: 000018418
* BNE: XX1127639
* CiNii: DA08488604

 |

 |